cyanic-selkie/wikianc huggingface dataset:
อนาคิน สกายวอล์คเกอร์
ซิธลอร์ด
แม้ว่า ดาร์ธ เวเดอร์ จะเป็นซิธลอร์ดที่ทรงพลัง เขาก็ไม่สามารถสร้างหรือหักเหพลังสายฟ้าได้ มันเนื่องมาจากชิ้นส่วนกลไกของเขา และหากเขาพยายามใช้พลังสายฟ้า มันก็จะเกิดการขัดข้อง หยุดการทำงานของเครื่องช่วยชีวิตของเขา และอาจฆ่าเขาได้ นี้เป็นเหตุผลว่าเขาตายอย่างไร หลังจากที่เขาสำนึกผิดและช่วยลูกชายของเขาเอาไว้ ทำให้เขาถูกสายฟ้าของพัลพาทีนกระหน่ำใส่ เนื่องมาจากพลังที่มีจำกัดของเขาเพราะแขนกล ดาร์ธ ซีเดียส พบว่าเขาไม่ได้มีพลังเทียบเท่ากับที่คำพยากรณ์ของซิธกล่าวเอาไว้ ถึงแม้ว่าซีเดียสใช้เวลามากกว่าทศวรรษ เพื่อให้ได้สกายวอล์คเกอร์มาเป็นศิษย์ก็ตาม เมื่อเขาพบ ลุค สกายวอล์คเกอร์ พัลพาทีนก็พุ่งเป้าไปที่เขาเพื่อทำให้เขาเข้าสู่ด้านมืดของพลัง เพื่อมาแทนที่เวเดอร์ผู้พ่อ
การฝึกใช้กระบี่แสง
""หากเจ้าใช้เวลาในการฝึกเพลงดาบของเจ้า เจ้าจะกลายเป็นคนที่คู่ควรกับอาจารย์โยดาในเพลงดาบ" "ข้านึกว่าข้าเป็นแล้วเสียอีก" "เป็นเพียงในความคิดเจ้า พาดาวันหนุ่มของข้า""
- โอบีวัน เคโนบีและอนาคิน สกายวอล์คเกอร์
อนาคิน สกายวอล์คเกอร์ ได้รับการฝึกฝนโดยเจไดที่ได้รับความคาดหวังมากที่สุดของนิกาย โอบีวัน เคโนบี อนาคินได้รับประเพณีของกระบี่แสงมาจากเขา รูปแบบของอนาคินประกอบขึ้นจากอาจารย์หลายคน มันทำให้เขาเป็นผู้ที่มีความสามารถที่โดดเด่นตั้งแต่อายุยังน้อย อนาคิน สกายวอล์คเกอร์ สามารถใช้รูปแบบการต่อสู้ด้วยกระบี่แสงได้อย่างดีโดยเฉพาะชิเอ็น ชิเอ็นจัดเป็นเพลงดาบที่ดุดัน ซึ่งเน้นไปที่พละกำลัง และการโจมตีเป็นวงกว้าง อนาคินยังพลิกแพลงโดยการประยุกต์เอาโซเรซุที่โอบีวันใช้ มาดัดแปลงให้กลายเป็นท่าโจมตี แต่นั่นก็เป็นท่าอันตรายต่อตัวเขาด้วยเช่นกัน เพราะระหว่างที่เขาโจมตีศัตรู การ์ดของเขาจะมีช่องว่าง และดาบอาจพลาดโดนตัวเองได้ ด้วยความที่อนาคินมีจำนวนมิดิคลอเรียนในตัวสูงมาก เขาจึงเรียนรู้และฝึกฝน ชิเอ็น ได้รวดเร็วกว่าพาดาวันคนอื่น ๆ ในนิกาย เมื่อถึงยุทธการจีโอโนซิสอนาคินก็เริ่มเชื่อว่าเขาเป็นหนึ่งในนักดาบที่เก่งที่สุดของนิกาย และนั่นนำมาซึ่งบทเรียนราคาแพงที่เขาจะจำไปอีกนาน
""เจ้าดุดันเกินไปอนาคิน ระวังไว้ จุดหมายของเจไดคือปกป้องชีวิต ไม่ใช่ทำลาย" "ความเมตตาไม่ได้ช่วยให้ชนะศัตรู ท่านอาจารย์ นั่นแหละที่จะทำให้ท่านแพ้" "ยอมรับเถอะว่าท่านแพ้แล้ว""นั่นไง ท่านไม่มีอาวุธแล้ว มันจบแล้วล่ะ" "เจ้ากระหายในชัยชนะ อนาคิน มันบังตาเจ้า" "เจ้าเป็นยอดนักรบ อนาคิน แต่การพิสูจน์ตัวเองของเจ้า คือสิ่งต้องแก้ไข และจนกว่าเจ้าเปลี่ยนแปลงได้ เจ้าก็ยังคงเป็นพาดาวัน""
ในที่สุดอนาคินได้รับบทเรียนจากการต่อกรกับเคาท์ดูกูในยุทธการจีโอโนซิส ด้วยความที่มั่นใจมากเกินไปทำเขาไม่ใช้ชิเอ็นและเปลี่ยนมาใช้อาตารุแทนหลังจากที่ได้รับกระบี่แสงเพิ่มจากโอบีวัน ถึงกระนั้นมันก็ยังไม่ได้ช่วยให้เขาเป็นฝ่ายได้เปรียบเลย อย่างไรก็ตาม ด้วยประสบการณ์ที่มากกว่า ทำให้ดูกูสกัดดาบเล่มที่สองของอนาคินออกได้อย่างง่ายดาย บีบให้อนาคินต้องกลับไปใช้ชิเอ็น แม้ว่าเขาจะเชี่ยวชาญในรูปแบบดังกล่าว ผู้ถูกเลือกก็พิสูจน์ว่าตนไม่ได้เก่งไปกว่า มาคาชิ ของดูกูเลย อนาคินต้องเสียแขนขวาไปและได้รับการช่วยเหลือเอาไว้โดยอาจารย์โยดาที่มาทันเวลาพอดี
อนาคินรู้ซึ้งจากบทเรียนครั้งนั้น เขาใช้เวลาอีกสามปีในสงครามโคลนเพื่อพัฒนาทักษะของเขาในรูปแบบที่ 5 นอกจากชิเอ็นแล้วสกายวอล์คเกอร์ก็ยังเก่งในรูปแบบอื่น ๆ ที่เขาได้ฝึกฝน และนำมันมาผสมผสานกันในแบบของเขาเอง ซึ่งเขาก็ได้ใช้มันในช่วงตลอดสงครามโคลน จนฝีมือพัฒนาขึ้นเรื่อย ๆ กระทั่งมาถึงการดวลอีกครั้งบนยานธงอินวิซิเบิลแฮนด์ ระหว่างการดวลกับอนาคิน ดูกูพบว่าเพลงดาบ ชิเอ็น ของอนาคินนั้นเหนือกว่าใคร ๆ ที่เขาเคยพบมาก่อนในชีวิต
เมื่อพบดูกูอีกครั้งในยุทธการคอรัสซัง เมื่อความเชี่ยวชาญใน ชิเอ็น ของอนาคินที่ผ่านการฝึกฝนมาพอสมควร ผนวกกับวัยที่ยังหนุ่มของเขา สภาพร่างกายที่ดีกว่า พละกำลังที่เหลือล้น และแข็งแกร่ง มันทำให้อนาคินสามารถแก้ทาง มาคาชิ ของดูกูได้ เมื่อเอาชนะดูกูได้ อนาคินดูเหมือนว่าจะได้พิสูจน์ถึงความเก่งกาจที่เพิ่มพูนของเขา ทำให้เขาเป็นหนึ่งในนักดาบที่เก่งที่สุดในนิกาย และมันยังพิสูจน์ให้ซีเดียสเห็นด้วยว่าอนาคินนั้นพร้อมที่จะเป็นศิษย์คนต่อไปของเขาแล้ว
เมื่ออนาคิน สกายวอล์คเกอร์เข้าสู่ด้านมืดและกลายเป็น ดาร์ธ เวเดอร์ เขาก็ยังคงใช้รูปแบบที่ 5 แต่มันกลับเป็นไปในทางที่เลวร้ายกว่าเดิม ความประมาทของเขาก็กลายมาเป็นจุดอ่อนของเขา ถึงแม้ว่าเขาจะทรงพลังกว่าโอบีวัน เขาก็ยังบกพร่องเรื่องประสบการณ์ ความสุขุม และสมาธิมั่นคงน้อยกว่าโอบีวัน แม้ว่าเวเดอร์จะแข็งแกร่งด้วยด้านมืดของพลัง แต่อารมณ์ของเขาอยู่เหนือความนึกคิด จนมันทำให้เขาต้องพ่ายแพ้ต่อโอบีวันอย่างราบคาบ
ความแข็งแกร่งของเวเดอร์มาจากการโจมตีแบบกระหน่ำและรุนแรง ในขณะที่ความแข็งแกร่งของเคโนบีมาจากการป้องกันแบบมีชั้นเชิง โอบีวันได้รับการยอมรับว่าเป็นยอดฝีมือในด้านรูปแบบป้องกันอย่างรูปแบบที่ 3/โซเรสุ และการทุ่มเทฝึกปรือของเขาได้ส่งผลให้เห็นถึงความสำเร็จ ขณะที่เวเดอร์โมโหร้ายและต่อสู้ด้วยโทสะ ซึ่งนั่นทำให้เขาเสียสมาธิและทำให้การป้องกันมีช่องว่าง ก่อนหน้านี้เคโนบีได้ประสบการณ์จากการดวลกับ กรีวัส ซึ่งนับเป็นศัตรูที่แทบจะไร้จุดบอด แต่เขาก็ชนะมาได้โดยถือคติที่ว่า"รอจนกว่าศัตรูจะเสียจังหวะ" อันเป็นหลักการของ โซเรสุ ที่จะต้านทานคู่ต่อสู้พร้อมกับหาจุดอ่อนไปด้วย จนกระทั่งเขาหรือเธอสูญเสียจังหวะในการโจมตี ผลที่ได้คือเวเดอร์ถูกตัดแขน 1 ข้าง และขาทั้ง 2 ข้าง
ในด้านชุดพยุงชีพของเขา มันเป็นการยากมากที่จะต่อสู้ด้วยการใช้กระบวนท่าที่พลิกแพลงอย่างอาตารุ ในตอนแรก ๆ ที่เขาได้สวมชุด เวเดอร์ถูกบังคับให้ต้องใช้พละกำลังมหาศาลกระแทกศัตรูออกไป และสังหารศัตรูที่ล้มลงรวมทั้งผสมโซเรสุเข้ากับอาตารูอีกด้วย
อย่างไรก็ตามเวเดอร์สามารถที่จะก้าวข้ามขีดจำกัดของเขาไปได้อย่างรวดเร็ว ด้วยการพัฒนากระบวนท่า เจ็มโซ ที่รวมเข้ากับ อาตารุ โซเรสุ และมาคาชิเอาไว้ ด้วยรูปแบบใหม่นี้ เวเดอร์สามารถกลับมาเคลื่อนไหวได้อย่างคล่องแคล่วอีกครั้ง และเพลงดาบของเขาก็มีประสิทธิภาพมากขึ้น เป็นเพลงดาบที่คาดเดาทางได้ยาก แต่โดยรวมไม่มีอะไรมากนอกจากการฟาดฟันเพื่อสังหารคู่ต่อสู้
เวเดอร์สามารถผสมผสานเอกลักษณ์เฉพาะตัวของแต่ละกระบวนท่าได้มากมาย บางครั้งก็สู้โดยใช้มือเพียงข้างเดียวเพื่อความแม่นยำ แต่ประหยัดพลังงาน เขาได้ใช้รูปแบบดังกล่าวกับโอลี สตาร์สโตน และลุค สกายวอล์คเกอร์ อย่างไรก็ตามเมื่อเขาต้องป้องกันตัวเอง เวเดอร์จะต่อสู้โดยใช้สองมือจับด้ามดาบโดยใบมีดจะยื่นไปที่ด้านหน้าของเขา ซึ่งเปลี่ยนตำแหน่งได้โดยเพียงขยับข้อมือเท่านั้น ขณะที่มันเหมาะสำหรับการป้องกันช่วงตัวของเขาและแผงควบคุมชุด การใช้รูปแบบนี้ก็ทำให้แขนขาของเวเดอร์ตกเป็นเป้าได้ เวเดอร์ใช้รูปแบบดังกล่าวต่อกรกับโรอัน ชรีน ในช่วงยึดครองคาชีคและกับโอบีวัน เคโนบีในตอนที่เขาต่อสู้กันบนดาวมรณะดวงแรก
ขณะที่เขาใช้รูปแบบดัดแปลงเพื่อเพิ่มผลสูงสุดเวเดอรก็จะถอยมาตั้งหลักบางครั้ง ในช่วงแรก ๆ ที่เขาใช้ชุดอย่างงุ่มง่าม เป็นการกระหน่ำโจมตีอย่างที่เห็นตอนที่เขาต่อสู้กับลุค สกายวอล์คเกอร์บนเบสพิน
หลังจากที่เขาได้รับบทเรียนจากการดวลกับเคโนบี เขาก็ได้เรียนรู้ที่จะควบคุมอารมณ์ขณะปะทะกับศัตรู และหาทางที่จะควบคุมด้านมืดเพื่อไม่ให้มันอยู่เหนือความคิดของเขา
ประมาณ 3.5 ปีหลังยุทธการยาวิน เวเดอร์ได้สั่งให้ดรอยด์ที่ใช้กระบี่แสงต่อสู้กับเขา พวกมันรวดเร็วและแข็งแรงกว่าคนปกติทั่วไปและถูกโปรแกรมด้วยทักษะดายและรูปแบบการต่อสู้มากมาย เวเดอร์สามารถเอาชนะพวกมันได้ไม่ว่าจะกี่ครั้งก็ตาม เมื่อทักษะของเขาได้รับการพัฒนาแล้วเวเดอร์ก็พบว่าพวกดรอยด์ก็ง่ายเกินไปที่จะเอาชนะจนเขาเริ่มต่อสู้แบบสองต่อหนึ่งแทน
ลุค สกายวอล์คเกอร์ ยังสามารถต่อสู้กับซิธลอร์ดผู้นี้ได้ระยะหนึ่งบนเบสพิน ถึงแม้ว่าจะได้รับการฝึกเพียงเล็กน้อยเท่านั้น เมื่อถึงตอนที่พบกันบนดาวมรณะ ลุคได้สะท้อนให้เห็นถึงรูปแบบที่ 5 ของเวเดอร์ด้วยการต่อสู้อย่างดุเดือด ซึ่งลุคเองก็ใช้กระบวนท่า รูปแบบที่ 5 เช่นเดียวกับพ่อของเขาด้วย แต่ด้วยคำสั่งสอนจากเคโนบี และโยดา ลุคจึงสามารถควบคุมอารมณ์ได้ดีกว่าเวเดอร์ สิ่งนี้เป็นจุดที่ทำให้ลูกชายของเขามีพลังเพิ่มขึ้น กระทั่งเจาะทะลุการป้องกันของเวเดอร์ และเป็นฝ่ายได้เปรียบเหนือซิธลอร์ดผู้มากประสบการณ์ โดยที่ไม่ลงมือสังหาร ในที่สุดลุคก็สามารถเอาชนะลอร์ดมืดได้ และนำพ่อของตนกลับมาสู่แสงสว่าง
กระบี่แสงของอนาคิน
"อาวุธนี้คือชีวิตเจ้า"
- โอบีวัน เคโนบีพูดกับอนาคิน สกายวอล์คเกอร์
อนาคินได้สร้างและใช้กระบี่แสงอย่างน้อยสองเล่มในตอนที่เขาเป็นเจได ในปีที่ 28 ก่อนยุทธการยาวิน ในฐานะพาดาวันหนุ่ม อนาคินได้เดินทางไปที่อิลัมเพื่อการทดสอบทักษะในการสร้างกระบี่แสงเล่มแรก ขณะที่สร้างกระบี่แสงของเขาในถ้ำลึกแห่งหนึ่ง อนาคินได้เห็นดาร์ธ มอลในนิมิตของเขา หลังจากการพยายาม อนาคินก็สามารถเอาชนะตัวตนของความมืดนี้ได้ และตื่นจากสมาธิ อนาคินพบว่าเขาได้สร้างกระบี่แสงที่มีคริสตัลอดีแกนอยู่ข้างใน ซึ่งมีที่มาจากถ้ำบนอิลัม ทำให้ใบดาบมีแสงสีน้ำเงิน การออกแบบด้ามจับก็ออกแบบเพื่อให้เหมาะกับการฝึกรูปแบบที่ 5 ของเขา เขาทำในสิ่งที่พาดาวันคนอื่นไม่ทำกัน คือ แทนที่จะสร้างกระบี่แสงที่เหมือนกับของอาจารย์ เขากลับสร้างกระบี่แสงที่มีอานุภาพสูงสุดแทน
กระบี่แสงนี้ถูกใช้จนถึงสงครามโคลน มันถูกทำลายครั้งแรกในโรงงานดรอยด์ ช่วงยุทธการจีโอโนซิส อย่างไรก็ตามมันถูกซ่อมหลังจากนั้น และถูกใช้งานต่อในสงครามโคลน แต่ไม่มีใครรู้ว่าอนาคินเลิกใช้มันตอนไหน
เมื่อถึงจุดนี้ อนาคินได้สร้างกระบี่แสงเล่มใหม่ขึ้นมา อาวุธนี้เป็นผลงานที่ยอดเยี่ยมและทรงอานุภาพ แสดงให้เห็นถึงทักษะด้านการช่างของเขา การสร้างและออกแบบพิเศษสำหรับการใช้กระบวนท่าแบบ ชิเอ็น(เจ็มโซ) โดยเฉพาะ ซึ่งเขาได้กลายเป็นผูเชี่ยวชาญเพลงดาบนั้นในเวลาต่อมา
19 ปีก่อนยุทธการยาวิน หลังจากการดวลของเขากับ โอบีวัน เคโนบี ที่มุสตาฟาร์ กระบี่แสงนี้ถูกเก็บไปโดยอดีตอาจารย์ของอนาคิน ซึ่งเขาได้เก็บมันไว้ที่กระท่อมบนดาวทาทูอีน ในปียุทธการยาวิน เมื่อได้เวลาอันเหมาะสม โอบีวันได้มอบกระบี่แสงของอนาคินที่เขาเก็บมาจากมุสตาฟาร์ให้กับ ลุค ลูกชายของอนาคิน ผู้ที่โอบีวันให้การดูแลมาตลอด ในระหว่างเฝ้ามองการเติบโตของลุค โอบีวันได้ดัดแปลงกระบี่แสงเล่มนี้ให้ใช้งานง่ายขึ้น เมื่อดาบมาอยู่ในมือของลุค สกายวอล์คเกอร์ ใบดาบของอนาคินได้กวัดแกว่งฟาดฟันศัตรูอีกครั้ง แม้แต่กับตัวเขาเองในฐานะลอร์ดมืดแห่งซิธ ดาร์ธ เวเดอร์ ในการดวลกับลูกชายของเขาบนเบสพิน เวเดอร์ได้ตัดมือขวาของลุค ทำให้ทั้งมือของลุคและกระบี่แสงตกลงไปในส่วนลึกของนครลอยฟ้า ท้ายที่สุด กระบี่แสงและมือของลุคถูกพบในเวลาต่อมา
""อะไรกันนี่?" "กระบี่แสงของพ่อเธอ นี่คืออาวุธของอัศวินเจได มันไม่เหมือนกับปืนบลาสเตอร์ อาวุธที่สวยงามสำหรับยุคที่ศิวิไลซ์กว่า""
- ลุค สกายวอล์คเกอร์กับโอบีวัน เคโนบี
ไม่กี่เดือนถัดมาหลังจากการตายของอนาคินบนเอนดอร์ โจรูอัส คาบอท ตัวโคลนนิ่งของอาจารย์เจไดโจรัส คาบอท ได้ใช้มือของลุคที่ถูกตัดมาทำโคลนนิ่งชื่อลูค สกายวอล์คเกอร์ ลูคได้ใช้ดาบของอนาคินต่อสู้กับลุคและมารา เจด หลังจากที่ลูคถูกฆ่า ลุคได้เก็บอาวุธของพ่อและมอบมันให้เป็นของขวัญแก่มารา กระบี่แสงอยู่ในครอบครองของมาราหลายปีและถูกส่งต่อไปให้หลานชายของอนาคินเบน สกายวอล์คเกอร์ ต่อมามันได้ถูกเก็บไว้ในบ้านของสกายวอล์คเกอร์บนออสซัส
แต่ในภาพยนตร์สตาร์ วอร์ส: อุบัติการณ์แห่งพลัง กระบี่แสงของอนาคินที่ได้หายสาบสูญไปในการประลองที่นครเมฆาได้ปรากฏตัวอีกครั้งที่ห้องใต้ดินของบาร์แห่งหนึ่งของ แมส คานาต้า บนดาว ทักโคดานา โดยไม่ทราบเลยว่ามันไปอยู่ที่นั่นได้อย่างไรเป็นเวลา 30 ที่ผ่านไป ภายหลังจากที่กองทัพปฐมภาคีได้เข้ารุกรานดาวทักโคดานา มาส คานาต้าได้ส่งมอบกระบี่แสงให้แก่ฟินน์(สตอร์มทรูปเปอร์ปฐมภาคีทีแปร์พักตร์มาอยู่ฝ่ายต่อต้าน)เพื่อนำไปมอบให้กับเรย์ (หญิงสาวคนเก็บขยะบนดาวจัคคู) ในขณะที่กำลังสู้รบกับเหล่าสตอร์มทรูปเปอร์ปฐมภาคี กระบี่แสงนี้ได้ถูกใช้งานโดยฟินน์ และเวลาต่อมาฟินน์ได้ประลองกระบี่แสงกับไคโล เร็นที่ฐานปฏิบัติการสตาร์คิลเลอร์จนพ่ายแพ้ กระบี่แสงได้ตกลงพื้น เร็นได้ใช้พลังดึงเพื่อที่จะหยิบเอาไว้เป็นของตนเอง แต่เรย์ได้ใช้พลังดึงกระบี่แสงอย่างไม่รู้ตัวและประลองกับเร็นจนสามารถเอาชนะมาได้ หลังจากนั้นเป็นต้นมากระบี่แสงก็ตกทอดมาอยู่กับเรย์ หลังจากที่เรย์พบพิกัดที่อยู่ของลุค และนำกระบี่แสงเล่มนี้ไปคืนให้ ลุคกลับโยนมันทิ้งอย่างไม่ใยดี เพราะไม่อยากนึกถึงอดีต แต่เรย์ก็ไปเก็บมันกลับมาและได้ฝึกเป็นเจไดในที่สุด ลุคจึงมอบกระบี่แสงเล่มนี้ให้กับเรย์ไปโดยปริยาย ต่อมาหลังจากนั้นกระบี่แสงนี้ได้ถูกทำลายลงในขณะที่เร็นและเรย์ได้ใช้พลังดึงแย่งชิงกระบี่แสงบนเซอเพอร์เมซี่ (Supremacy) ยานพิฆาตดาราของปฐมภาคีระดับสูงสุดของผู้นำสูงสุดสโน๊ค จนกระทั่งในภาคสตาร์ วอร์ส: กำเนิดใหม่สกายวอล์คเกอร์ พบว่ากระบี่แสงเล่มนี้ได้รับการซ่อมแซมจนกลับมาใช้การได้ และท้ายที่สุดหลังจบศึกสงคราม เรย์ได้เดินทางกลับมายังทาทูอีนอีกครั้ง และนำกระบี่แสงเล่มนี้ พร้อมกับของเลอาอีกหนึ่งเล่ม กลับมาฝังไว้คู่กันบริเวณหน้าบ้านเก่าของลุค เปรียบเสมือนอนุสรณ์เพื่อเป็นการระลึกถึงตระกูลสกายวอล์คเกอร์
กระบี่แสงของเวเดอร์
กระบี่แสงของเวเดอร์หายไปเมื่อมันหล่นไปในปล่องของดาวมรณะดวงที่สอง พร้อมกับมือกลของเขาที่ถูกตัดตอนที่ดวลกับลูกชายของเขา ซึ่ง ไคโลเร็น ผู้เป็นหลานชายต้องการกระบี่แสงเล่มนั้นมากเช่นกัน แต่ก็หาไม่พบ
เป็นที่รู้กันว่าเวเดอร์สร้างกระบี่แสงมากกว่าหนึ่งเล่ม แต่เนื่องมาจากการดัดแปลงที่เวเดอร์ทำกับอาวุธของเขา มันจึงเป็นไปไม่ได้ที่จะหาว่ามันแตกต่างกันอย่างไร
กระบี่แสงอย่างน้อยหนึ่งเล่มของเวเดอร์กันน้ำ
ทุกครั้งที่เวเดอร์จะต้องเข้าพบจักรพรรดิพัลพาทีน เขาจะจับที่กระบี่แสงของเขาอยู่เสมอ โดยไม่รู้ตัว ซึ่งคาดว่าเป็นเพราะความกดดันในใจเขา
ลูกศิษย์
1.เจได อาโซกา ทาโน่ (Ahsoka Tano)
2.กาเลน มาเรก (Galen Marek) รหัสนามว่า สตาร์คิลเลอร์ (Starkiller)
3.เต๋า (Tao)
4.ซิธหญิงนามว่า ลูมิยา (Lumiya )
ซิธอาริ
"ผู้ซึ่งเป็นอิสระจากข้อบังคับทุกอย่างจะสมบูรณ์แบบ ศักยภาพของเขาจะถูกเติมเต็ม ความแข็งแกร่ง พลัง ชะตากรรมที่สมบูรณ์ ลองนึกถึงมันดูสิ"
- ยูธูร่า แบน
คล้ายกับคำทำนายในผู้ที่ถูกเลือกของเจได ซิธลอร์ดโบราณยังได้ทำนายถึงการเกิดของซิธอาริ (เป็นภาษาซิธโบราณที่แปลว่าผู้ที่มีอำนาจเหนือผู้อื่น) มันได้รับแรงบันดาลใจมาจากกษัตริย์ผู้เป็นตำนานนามว่าเอดัสแห่งจักรวรรดิซิธโบราณ ตำนานนี้ทำนายถึงการมาของผู้ที่สมบูรณ์แบบ อยู่เหนือขอบเขต ผู้ซึ่งจะบรรลุพลังสุดยอดของซิธ หากสำเร็จอาจนำไปสู่การทำลายตัวนิกายซิธเอง—การกระทำที่ลอร์ดโบราณรู้สึก จะทำให้ซิธแข็งแกร่งกว่าที่เคย
เหมือนตำนานซิธอาริ อนาคิน สกายวอล์คเกอร์นั้นดูเหมือนจะ"สมบูรณ์แบบ เขาเกิดจากมิดิคลอเรี่ยน และได้รับการมองว่าเป็นผู้ที่จะทำลายซิธ มันอาจถูกมองด้วยว่า ในการฆ่าอาจารย์ของเขา เวเดอร์ไม่เพียงแค่ทำลายซิธ แต่ยังทำให้พวกเขาทรงพลังกว่าที่เคย การตายของพัลพาทีนและเวเดอร์เป็นการสิ้นสุดการปกครองแห่งสอง ปูทางให้กับนิกายซิธใหม่ ซิธเหล่านี้นำโดยดาร์ธ ไครท์ พวกเขามีจำนวนมากและเพิ่มอิทธิพลและพลังอย่างที่ไม่เคยเห็นมาก่อนตั้งแต่ยุคทองของจักรวรรดิซิธ
ความจริงมากมายที่ว่าดาร์ธ เวเดอร์อาจเป็นซิธอาริ ขณะที่ความจริงอื่นๆ บอกว่าไม่ใช่เขา ซิธอาริถูกกล่าวเอาไว้ว่าเป็น"ความสมบูรณ์แบบ" และดาร์ธ เวเดอร์"สมบูรณ์"ในเรื่องของพลัง อย่างไรก็ตาม คำทำนายที่ว่า"อยู่เหนือขอบเขต"ดูขัดแย้งกับเวเดอร์ที่ต้องพึ่งเครื่องช่วยชีวิต
อีกการตีความก็คือซิธอาริจะต้อง"เพิ่มพลังของซิธจนสูงสุด" จักรวรรดิกาแลกติก ซึ่งควบคุมโดยซิธ ให้เหตุผลถึงจุดสูงสุดของพลังซิธ: การกำจัดนิกายเจไดอย่างสิ้นซาก ควบคุมกาแลกซี่ และมีอำนาจและพลังสูงสุด มันถูกนำโดยซิธ แต่ถึงกระนั้น จักรวรรดิกาแลกติกไม่ใช่ "จักรวรรดิซิธ" ที่แท้จริง นั่นทำให้เวเดอร์ดูเหมือนจะไม่ใช่ซิธอาริ
เมื่อพูดถึงเบาะแส แม้ว่าจะมีข้อขัดแย้งที่เห็นได้ชัด ดาร์ธ เวเดอร์ก็ดูเป็นผู้ท้าชิงที่โด่งดังที่สุด แม้ว่าผู้ท้าชิงคนอื่นๆ จะมีอยู่ก็ตาม—อย่างดาร์ธ เรแวน ดาร์ธ เบน และดาร์ธ เคดัส
การยึดมั่นกับวงจรของวีรบุรุษ
วงจรวีรบุรุษ ถูกสร้างขึ้นหรือสมมุติขึ้นโดยโจเซฟ แคมป์เบล เป็นวรรณกรรมที่มีวีรบุรุษที่ยิ่งใหญ่ทั้งหลายเดินตามในช่วงชีวิตของพวกเขา เขาดล่าวถึง 20 ขั้นที่วีรบุรุษส่วนใหญ่มีเหมือนกัน และได้รับการตีพิมพ์ในปีค.ศ. 1936 ในหนังสือThe Hero: A Study In Tradition, Myth, And Drama ตามที่ลูคัสอ้างอิงถึงตำนานในมหากาพย์ของเขา ทั้งอนาคินและลูกชายของเขา ลุค ทั้งสองได้ดำเนินใกล้เคียงขั้นตอนนี้มาก เนื่องจากอนาคินเข้าสู่ด้านมืด การเกี่ยวข้องกับวงจรจึงถูกบิดเบือนตั้งแต่ที่เขาไม่ใช่"วีรบุรุษ"ตัวจริง ขณะที่ลุคเดินตามขั้นตอนแทบฉากต่อฉาก แต่โดยบังเอิญ ซิธชำระแค้นเป็นภาพยนตร์เพียงเรื่องเดียวที่มีวงจรวีรบุรุษครบ แม้ว่าจะไม่ได้หมายถึงแต่อนาคินเพียงผู้เดียว
สิ่งต่อไปนี้คือขั้นของวงจรวีรบุรุษและสิ่งที่ยึดติดกับอนาคิน:
1. การเริ่มต้นที่ไม่ธรรมดาและ/หรือการเกิดอย่างบริสุทธิ์—พัลพาทีนหรือเพลกัสเป็นไปได้ที่จะสร้างมิดิคลอเรี่ยนเป็นรูปร่าง; การเกิดอย่างบริสุทธิ์ของอนาคิน; การเกิดของแฝดสองที่เป็นลูกของอนาคิน
2.1. การลอบสังหารที่พยายามทำโดยสมาชิกครอบครัว—การลอบสังหารเคาท์ดูกู; ลุค สกายวอล์คเกอร์ดวลกับเวเดอร์บนเบสพินและบนดาวมรณะดวงที่สอง
2.2. บาดแผลของวีรบุรุษ—อนาคินได้รับแผลเป็นจากอซาจจ์ เวนเทรสส์; เสียแขนไปตอนที่สู้กับเคาท์ดูกูบนจีโอโนซิส; บาดเจ็บสาหัสโดยโอบีวัน เคโนบีบนมุสตาฟาร์ ตัดแขนของลุคบนเบสพิน
2.3. หลบหนี—เพื่อที่จะใช้ยานของอซาจจ์เป็นยานหลบหนีออกจากดาว; ถูกช่วยเหลือโดยโยดาบนจีโอโนซิส; ถูกช่วยไว้โดยพัลพาทีนและโคลนทรูปเปอร์ของเขา ลุคหนีจากเบสพินด้วยการช่วยเหลือจากเลอาและเพื่อนของเขา
3. ถูกเรียกสู่การผจญภัย—การขอความช่วยเหลือจากไควกอน; ความพอใจในการต่อสู้ของอนาคิน
4. การได้มาซึ่งผู้ช่วยเหลือ—ไควกอน; โอบีวัน; อาร์2-ดี2; พัลพาทีน
5.1. การต่อสู้ระหว่างพี่น้อง—การดวลบนมุสตาฟาร์
5.2. การต่อสู้กับมังกร—การต่อสู้ของอนาคินกับ"มังกรแห่งความกลัว"ในซิธชำระแค้นฉบับนวนิยาย
5.3. การฆ่าโดยตรึงการเขน—กระบี่แสงของอนาคินกับโอบีวันไขว้กันพอดีบนอกของอนาคินในการดวลบนมุสตาฟาร์
6.1. ถูกขังในท้องปลาวาฬ(ส่วนที่เหมือนท้อง)—ถูกจับในส่วนท้องของยานอินวิซิเบิลแฮนด์และในส่วนกลางของลานประลองบนจีโอโนซิส
6.2. การท้องทะเลกลางคืน—ฝันร้ายของอนาคิน
6.3. กลายเป็นหิน—อนาคินถูกทำให้ขยับไม่ได้บนมุสตาฟาร์; ถูกช็อตด้วยไฟฟ้าโดยพัลพาทีนบนดาวมรณะดวงที่สอง
6.4. สูญเสีย—เสียแขนบนจีโอโนซิส; เสียแขนและขาบนมุสตาฟาร์; เสียมือบนดาวมรณะดวงที่สอง
6.5. ประตูนรก—มุสตาฟาร์
7.1. เขาวงกต—สนามการแข่งขันบูนทาอีฟ; โรงงานสร้างดรอยด์บนจีโอโนซิส; บังเกอร์ของสหภาพเทคโนโลยีบนมุสตาฟาร์
7.2. ปีศาจทะเลปะทะพายุหมุน—การตัดสินใจที่จะฆ่าเมซ วินดูหรือพัลพาทีน
8. ผ่านการทายปัญหา การทดสอบ การพิสูจน์—การแข่งขันบูนทาอีฟคลาสสิก; ลานประลองลนจีโอโนซิส; การล่อลวงใจของอนาคิน
9. ยึดติดกับช่องทางแคบ—เข้าสู่นิกายเจได; รักษาการแต่งงานอย่างลับๆ กับแพดเม่; เดินตามคำสอนของด้านมืด
10. การส่องสว่าง—การเปิดเผยตัวตนของดาร์ธ ซีเดียส
11.1. การแต่งงานศักสิทธ์—การแต่งงานกับแพดเม่และความลับของพวกเขา
11.2. การขโมยแห่งยาอายุวัฒนะ—การตามหาการช่วยชีวิตแพดเม่; อนาคินมีชีวิตอยู่ได้ด้วยเครื่องช่วยชีวิต
11.3. การไถ่โทษของบิดา—กลายมาเป็นศิษย์ของซีเดียส; ช่วยชีวิตของลุคเอาไว้บนดาวมรณะดวงที่สอง
12. ถูกเรียกให้กลับมา—กลับมาที่ทาทูอีนเพื่อหาแม่ของเขา; ลุคขอร้องให้เวเดอร์กลับมาสู่แสงสว่าง
14. การจากไปของผู้ช่วยเหลือไควกอน; ฉมี; เมซ; โอบีวัน; แพดเม่;วิญญาณของอนาคินทีถูกกลืนกินโดยด้านมืด
15.2. การคืนชีพ—รอดชีวิตจากการดวลบนมุสตาฟาร์; การกลับมาของอนาคินบนดาวมรณะดวงที่สอง
15.3. ชื่อเสียง—เอาชนะการแข่งขันบูนทาอีฟ; กลายมาเป็นที่รู้จักของวีรบุรุษผู้ไร้ความกลัว; การสรรเสริญการช่วยเหลือสมุหนายกพัลพาทีนของเขา
16. การช่วยเหลือ—ถูกพบและช่วยเหลือโดยพัลพาทีนบนมุสตาฟาร์; ลุคช่วยวิญญาณของอนาคิน; ช่วยลุคจากสายฟ้าของพัลพาทีน
17.1. การก่อสร้างเมือง—ก่อตั้งนิกายใหม่; ปราสาทบาสท์
17.2. ทำตามกฎ—สนับสนุนในตอนที่เกิดคำสั่งที่ 66
19. ถูกเนรเทศ—ถูกขัดขวางไม่ให้ได้เป็นอาจารย์เจได; ละทิ้งหนทางของเจได
20. การตายที่ไม่ธรรมดา—เกือบตายบนมุสตาฟาร์; ตายบนดาวมรณะดวงที่สอง
ปรัชญาเคมี
ปรัชญาเคมี พิจารณาถึงวิธีวิทยาและสมมติฐานพื้นฐานของวิทยาศาสตร์ของเคมี  มีการสำรวจโดยนักปรัชญา  นักเคมีและทีมนักปรัชญาและนักเคมี  สำหรับประวัติศาสตร์ส่วนใหญ่  ปรัชญาวิทยาศาสตร์มักถูกครอบงำโดย ปรัชญาฟิสิกส์  แต่คำถามเชิงปรัชญาที่เกิดขึ้นจากวิชาเคมีได้รับความสนใจเพิ่มขึ้นตั้งแต่ช่วงหลังของศตวรรษที่ 20
พื้นฐานทางเคมี
คำถามเชิงปรัชญาที่สำคัญเกิดขึ้นทันทีที่พยายามนิยามเคมีและสิ่งที่ศึกษา อะตอมและ โมเลกุลมักได้รับการยอมรับว่าเป็นหน่วยพื้นฐานของทฤษฎีเคมี แต่คำอธิบายดั้งเดิมของโครงสร้างโมเลกุลและพันธะเคมีไม่สามารถอธิบายคุณสมบัติของสสารหลายชนิด  รวมทั้ง โลหะและสารประกอบเชิงซ้อนของโลหะ และอะโรมาติกซิตี
นอกจากนี้ นักเคมีมักใช้องค์ประกอบทางเคมีที่ไม่มีอยู่จริง เช่น โครงสร้างเรโซแนนซ์ เพื่ออธิบายโครงสร้างและปฏิกิริยาของสสารต่างๆ เครื่องมือเหล่านี้ใช้ภาษาและการแสดงภาพกราฟิกของโมเลกุลเพื่ออธิบายพฤติกรรมของสารเคมีและปฏิกิริยาเคมีที่ในความเป็นจริงแล้วไม่ได้ทำหน้าที่เป็นโมเลกุลที่อย่างแท้จริง
นักเคมีและนักปรัชญาเคมีบางคนเสนอแนวคิดเกี่ยวกับสสารแทนที่จะเป็นโครงสร้างจุลภาคอันเป็นหน่วยพื้นฐานของการศึกษาวิชาเคมี ไม่มีความสอดคล้องกันแบบหนึ่งต่อหนึ่งระหว่างวิธีการจำแนกสสารสองวิธีเสมอไป ตัวอย่างเช่น หินจำนวนมากมีอยู่ในรูปของแร่ธาตุเชิงซ้อนที่ประกอบด้วยไอออนหลายตัวที่ไม่เกิดขึ้นในสัดส่วนคงที่หรือความสัมพันธ์เชิงช่องว่างกับไปยังอย่างอื่น
ปัญหาทางปรัชญาที่เกี่ยวข้องคือ เคมีเป็นการศึกษาสสารหรือปฏิกิริยาหรือไม่ แม้อะตอมในรูปของแข็งจะเคลื่อนที่ตลอดเวลาและอยู่ภายใต้สภาวะที่เหมาะสม สารเคมีหลายชนิดทำปฏิกิริยาตามธรรมชาติเพื่อสร้างผลิตภัณฑ์ใหม่  ตัวแปรทางสิ่งแวดล้อมที่หลากหลายส่งผลต่อคุณสมบัติของสสาร   รวมถึงอุณหภูมิและความดัน  ความใกล้ชิดของโมเลกุล และการมีอยู่ของสนามแม่เหล็ก  ดังที่ Schummer ได้กล่าวไว้ว่า "นักปรัชญาด้านสสารนิยามปฏิกิริยาทางเคมีโดยการเปลี่ยนแปลงของสสารบางชนิด  ในขณะที่นักปรัชญานิยามสสารด้วยปฏิกิริยาเคมีที่มีลักษณะเฉพาะ"
นักปรัชญาเคมีอภิปรายเกี่ยวกับประเด็นของความสมมาตรและ ไครัลลิตี (chirality) ในธรรมชาติ โมเลกุลของเคมีอินทรีย์ (มีคาร์บอนเป็นส่วนประกอบ) มักเป็นโมเลกุลไครัล  กรดอะมิโน  กรดนิวคลีอิกและน้ำตาลซึ่งทั้งหมดนี้พบได้เฉพาะในฐานะอิแนนทีโอเมอร์ (enantiomer) หนึ่งเดียวในสิ่งมีชีวิต  เป็นหน่วยพื้นฐานทางเคมีของสิ่งมีชีวิต   นักเคมี  นักชีวเคมีและนักชีววิทยาต่างถกเถียงกันถึงต้นกำเนิดของความคล้ายคลึงกัน (Homochirality) นี้   นักปรัชญาโต้แย้งถึงข้อเท็จจริงเกี่ยวกับต้นกำเนิดของปรากฏการณ์นี้  ไม่ว่าจะปรากฎออกมาท่ามกลางสิ่งแวดล้อมแบบ racemic ที่ไม่มีชีวิตหรือตามกระบวนการอื่น  บางคนพิจารณาว่าจะค้นพบคำตอบได้ก็ต่อเมื่อมีการเปรียบเทียบกับสิ่งชีวิตนอกโลกเท่านั้น หากเคยพบ   นักปรัชญาคนอื่นตั้งคำถามว่ามีอคติต่อสมมติฐานของธรรมชาติว่ามีความสมมาตรหรือไม่  ดังนั้น จึงเป็นสาเหตุให้เกิดแรงต้านทานของหลักฐานที่ตรงกันข้าม
ปัญหาเฉพาะด้านประการหนึ่ง คือ การกำหนดขอบเขตฟิสิกส์ โดยเฉพาะอย่างยิ่ง กลศาสตร์ควอนตัมอธิบายปรากฏการณ์ทางเคมี ในข้อเท็จจริง เคมีสามารถถูกลดทอนเป็นฟิสิกส์ตามที่หลายคนยอมรับไว้ หรือมีช่องโหว่ที่อธิบายไม่ได้หรือไม่? นักเขียนบางคนเช่น Roald Hoffmann ได้ชี้แจงว่ามีปัญหาหนึ่งดำรงอยู่ในแนวคิดคตินิยมลดทอนซึ่งได้เขียนชุดคำสั่งด้วยแนวคิดคล้าย ๆ กับ aromaticity, pH, reactivity และ nucleophilicity เป็นต้น
นักปรัชญาเคมี
ฟรีดริช วิลเฮล์ม โยเซฟ เชลลิง เป็นหนึ่งในนักปรัชญากลุ่มแรกที่ใช้คำว่า "ปรัชญาเคมี"
นักปรัชญาและนักวิทยาศาสตร์หลายคนให้ความสำคัญกับปรัชญาเคมีในช่วงไม่กี่ปีที่ผ่านมา โดยเฉพาะ Jaap van Brakel นักปรัชญาชาวดัตช์ ผู้ซึ่งเขียนหนังสือ The Philosophy of Chemistry ในปี 2000 และ Eric Scerri นักปรัชญาเคมีชาวมอลตาและบรรณาธิการวารสาร "Foundations of Chemistry" และผู้เขียนหนังสือ Normative and Descriptive Philosophy of Science and the Role of Chemistry in Philosophy of Chemistry ในปี 2004  รวมถึงบทความอื่นๆ Scerri มีความสนใจเป็นพิเศษในรากฐานทางปรัชญาของตารางธาตุ และฟิสิกส์กับเคมีมาบรรจบกันในความสัมพันธ์กับตารางธาตุ ซึ่งเขายืนยันว่าไม่ได้เป็นเพียงเรื่องของวิทยาศาสตร์เท่านั้น  แต่เป็นเรื่องของปรัชญาด้วย
แม้ว่าโดยทั่วไป วิธีการของนักศึกษาวิทยาศาสตร์สาขาอื่น จะไม่ใช่ผู้ปฏิบัติการในสาขานี้ แต่ในสาขาวิชาเคมี (โดยเฉพาะในสาขาเคมีอินทรีย์สังเคราะห์)  วิธีการทางปัญญาและรากฐานทางปรัชญามักถูกสำรวจโดยผู้ตรวจสอบด้วยโปรแกรมการวิจัยเชิงรุก  Elias James Corey ได้พัฒนาแนวคิดเรื่อง " การวิเคราะห์ retrosynthesis " ซึ่งตีพิมพ์ผลงานเรื่อง "The logic of chemical synthesis" ซึ่งแยกโครงสร้างกระบวนการคิดเหล่านี้และพิจารณาเกี่ยวกับการสังเคราะห์โดยใช้คอมพิวเตอร์ช่วย  นักเคมีคนอื่น เช่น K.C. Nicolaou (ผู้เขียนร่วมของหนังสือ Classics in Total Synthesis) ได้เป็นหัวหน้าของเขา
ธนิดา ธรรมวิมล
ธนิดา ธรรมวิมล (เกิด 1 กันยายน พ.ศ. 2529) ชื่อเล่น ลูกตาล หรือที่รู้จักกันในชื่อ ดา เอ็นโดรฟิน เป็นนักร้องและนักแต่งเพลงชาวไทย จบการศึกษาจาก โรงเรียนพาณิชยการราชดำเนิน และ คณะนิเทศศาสตร์ สาขาการประชาสัมพันธ์ มหาวิทยาลัยสยาม
ประวัติ
หลังจากนั้นได้ออกมามีผลงานเดี่ยวชุดแรกชื่อชุด ภาพลวงตา ออกวางขายเดือนมกราคม 2550 มีเพลงดังอย่าง "คืนข้ามปี" และ "ภาพลวงตา" และหลังจากนั้นกับผลงานชุดที่ 2 คือ ซาวด์ อะเบาท์ (Sound about) ออกวางขายเมื่อเดือน มกราคม 2551 มีเพลงดังอย่างเพลง "ได้ยินไหม" ที่มิวสิกวิดีโอได้ โฟกัส จีระกุล และ มาริโอ้ เมาเร่อ มาร่วมแสดงในมิวสิกวิดีโอ หลังจากนั้นในปี 2551 ดาได้รับรางวัลจากสตาร์เอนเตอร์เทนเมนต์อวอร์ดส สาขานักร้องหญิงยอดนิยม ดา เอ็นโดรฟิน จากอัลบัม ภาพลวงตา และได้รับรางวัลนักร้องไทย-สากล หญิงยอดนิยม จากสยามดารา สตาร์ ปาร์ตี้ 2008 และรางวัลศิลปินหญิง ไทยสากล มณีเมขลา ดีเด่นยอดนิยม จากการแจกรางวัลเมขลา ครั้งที่ 24
ในปี พ.ศ. 2564 ดา ได้ออกเดินทางครั้งใหม่ในวงการเพลงกับต้นสังกัดใหม่ หลังจากหมดสัญญากับจีเอ็มเอ็มแกรมมี่ที่ดาร่วมงานมาอย่างยาวนานกว่า 17 ปี โดยสังกัดใหม่ของดาคือค่าย "28 Recording Label" โดยมีผลงานแรกกับสังกัดใหม่ในเพลง 'ถ้าเธอ OK' ซึ่งได้ปล่อยออกมาในวันที่ 29 มีนาคม 2564
ด้านชีวิตส่วนตัว เธอ คบหาดูใจ กับ เดนนิส ไทยคูน แฟนหนุ่มแร๊ปเปอร์ ปัจจุบันสมรสกันแล้ว 22 กรกฎาคม พ.ศ. 2565 พิธีหมั้น เมื่อวันที่ 23 ธันวาคม พ.ศ. 2564 และมีบุตรด้วยกัน 1 คน เป็นบุตรชาย มีชื่อว่า น้อง เดเมี่ยน
ผลงานเพลง
ดูเพิ่มเติม: เอ็นโดรฟิน
คอนเสิร์ต
'ทัวร์คอนเสิร์ต ต่างประเทศ'
คอนเสิร์ตพิเศษ
คอนเสิร์ต Da and The idols unbreak my heart ร่วมกับ แขกรับเชิญอีก 6 คน ( วันเสาร์ที่ 23 และวันอาทิตย์ที่ 24 ก.ค.2554 ที่ ROYAL PARAGON HALL )
Oenonidae
Oenonidae เป็นสกุลของโพลีคีทาที่อยู่ในวงศ์ Eunicida.
สปีชีส์ในสกุล ได้แก่:
ธนีกาญจน์ แดงดา
ธนีกาญจน์ แดงดา เป็นนักกีฬาฟุตบอลหญิงทีมชาติไทยตำแหน่งกองหน้า และเธอเป็นน้องสาวของธีรศิลป์ แดงดา ซึ่งเป็นนักฟุตบอลทีมชาติไทยเช่นเดียวกัน    ปัจจุบันลงเล่นให้กับเอซี นากาโน พาร์เซโรในวีเมนเอมพาวเวอร์เมนต์ลีก ในประเทศญี่ปุ่น
เดือนมกราคม พ.ศ. 2556 ธนีกาญจน์ได้รับการเสนอชื่อเข้าชิงรางวัลฟุตบอลสยามโกลเด้นบอล ครั้งที่ 3 สาขานักฟุตบอลหญิงยอดเยี่ยม
ประวัติ
ธนีกาญจน์ แดงดา เป็นลูกสาวของ พ.อ.อ.ประสิทธิ์ แดงดา ซึ่งแต่เดิม ธนีกาญจน์เคยเป็นนักกรีฑาซึ่งได้รับการฝึกสอนจากเรวดี ศรีท้าว ก่อนที่จะหันมาเป็นนักฟุตบอลในภายหลัง
ผลงานในระดับอาชีพ
พ.ศ. 2557 ธนีกาญจน์ได้รับการทาบทามให้เข้าร่วมทีมออสเตอร์ซุนด์ดีเอฟเอฟ ซึ่งเป็นสโมสรชั้นนำในการแข่งขันฟุตบอลลีกหญิงสวีเดน ดิวิชัน 2 ที่ประเทศสวีเดน
ปะตูไซ
ปะตูไซ (ປະຕູໄຊ; ในอดีตเรียกว่า "อานุสาวะลี") เป็นอนุสรณ์สถานตั้งอยู่ท้ายสุดทางทิศตะวันออกเฉียงเหนือของถนนล้านช้าง ใจกลางนครเวียงจันทน์ ประเทศลาว ก่อสร้างในระหว่างปี พ.ศ. 2500 ถึงปี พ.ศ. 2511 เพื่อเป็นการสดุดีวีรชนผู้ร่วมรบเพื่อประกาศเอกราชจากประเทศฝรั่งเศส ปะตูไซถูกตกแต่งด้วยศิลปะแบบล้านช้าง นำสัตว์ในตำนานตามความเชื่อของศาสนาพุทธ เช่น กินรี และพญานาค เป็นต้น และเทพเจ้าในศาสนาพราหมณ์-ฮินดู มาตกแต่ง บริเวณโดยรอบมีลานจัดการแสดงน้ำพุประกอบดนตรีและสวนปะตูไซ
ชื่อเรียก
ปะตูไซ เป็นคำประสมมาจากคำว่า "ปะตู" (ປະຕູ) หมายถึง "ประตู" และ "ไซ" (ໄຊ) มาจากภาษาสันสกฤตคำว่า "ชยะ" หมายถึง "ชนะ" ความหมายของคำจึงเหมือนเช่นเดียวกับคำว่า "ประตูชัย" ในภาษาไทย ส่วนการถอดเป็นอักษรโรมันของคำว่า ปะตูไซ นั้นมีหลายรูปแบบ ได้แก่ Patuxai, Patuxay, Patousai และ Patusai
หลังจากประตูไซสร้างเสร็จ เป็นช่วงที่ลาวมีการปกครองแบบราชาธิปไตยภายใต้รัฐธรรมนูญ สถานที่นี้ถูกรู้จักกันในชื่อ "อานุสาวะลี" (ອານຸສາວະລີ) ซึ่งหมายถึง "ความทรงจำ" เนื่องจากเป็นอนุสรณ์สถานสำหรับการสดุดีวีรชนจากการประกาศเอกราช ต่อมาในปี พ.ศ. 2518 ขบวนการปฏิวัติฝ่ายคอมมิวนิสต์ "ปะเทดลาว" ยึดอำนาจรัฐบาลได้เด็ดขาดและพระมหากษัตริย์สละราชสมบัติ ทำให้เปลี่ยนการปกครองจากแบบเดิมเป็นสังคมนิยมคอมมิวนิสต์ จึงเปลี่ยนชื่อจากอานุสาวะลีเป็น "ปะตูไซ" (ປະຕູໄຊ) เพื่อเป็นเกียรติแก่ชัยชนะของคณะปฏิวัติ จนใช้เรียกกันถึงปัจจุบัน นอกจากนี้ปะตูไซยังถูกเรียกว่าเป็น "อาร์กเดอทรียงฟ์" แห่งเวียงจันทน์ เนื่องจากมีลักษณะคล้ายกับอาร์กเดอทรียงฟ์เดอเลตวล ในปารีส ประเทศฝรั่งเศส และมีชื่อเล่นเรียกว่า "รันเวย์แนวตั้ง" เพราะใช้ปูนซิเมนต์สำหรับสร้างสนามบิน
การก่อสร้าง
ประตูไซสร้างขึ้นเพื่อเป็นอนุสรณ์สถาน สำหรับสดุดีแก่ทหารลาวที่เสียชีวิตในระหว่างสงครามโลกครั้งที่สองและในการกอบกู้เอกราชจากประเทศฝรั่งเศส ได้รับการออกแบบโดยนายทำ ไซยะสิทธเสนา สถาปนิกชาวลาว ในปี พ.ศ. 2500 แบบของเขาได้รับเลือกจากกรมโยธาธิการ กรมวิศวกรการทหาร และสถาปนิกเอกชนอีกจำนวนมาก โดยทำได้รับเงินค่าตอบแทนเป็นจำนวน 30,000 กีบสำหรับงานออกแบบของเขา วัสดุที่ใช้ก่อสร้างเป็นปูนซิเมนต์จากสหรัฐที่ใช้สำหรับสร้างสนามบินใหม่ในเวียงจันทน์ แต่รัฐบาลลาวในสมัยนั้นนำมาใช้ในการสร้างปะตูไซแทน ปะตูไซหยุดการสร้างในปี พ.ศ. 2511 แต่ไม่ได้สร้างเสร็จสมบูรณ์ตามแบบที่ออกแบบไว้ในตอนแรก เพราะสถานการณ์บ้านเมืองที่ผ่านมาปั่นป่วน รวมมูลค่าทั้งหมดประมาณ 63 ล้านกีบ
ขุนปฏิภาคพิมพ์ลิขิต (เปล่ง ไตรปิ่น)
ขุนปฏิภาคพิมพ์ลิขิต หรือ เปล่ง ไตรปิ่น เป็นนักเขียนปกและภาพล้อในสมัย รัชกาลที่ 6 ซึ่งภายหลังได้รับการยกย่องให้เป็นนักเขียนการ์ตูนคนแรกของเมืองไทย ทั้งยังเป็นผู้นำวิชาการทำบล็อกเข้ามาเผยแพร่ในเมืองไทย ผู้ถ่ายทำภาพยนตร์เรื่อง "ไม่คิดเลย" และครูสอนวิชาวาดเขียนในโรงเรียนเพาะช่าง
เมื่อกลับมาแล้ว นายพลเอกพระเจ้าบรมวงศ์เธอ กรมพระกำแพงเพชรอัครโยธิน ผู้บัญชาการกรมรถไฟหลวง ได้ทรงบรรจุให้เปล่งฯเข้ารับราชการในตำแหน่งช่างถ่ายภาพของกรมรถไฟหลวง แต่ลาออกจากราชการในภายหลังเนื่องจากไปขัดแย้งกับเจ้าหน้าที่ฝรั่ง จากนั้นท่านจึงไปเขียนภาพล้อตามหนังสือพิมพ์ต่างเช่น กรุงเทพฯ เดลิเมล์, ไทยหนุ่ม, บางกอกไตม์ เป็นต้น แล้วจึงไปเป็นครูโรงเรียนเพาะช่าง
ท่านได้รับบรรดาศักดิ์เป็นขุนปฏิภาคพิมพ์ลิขิต เนื่องจากได้นำเทคโนโลยีการพิมพ์อย่างใหม่ คือ การทำบล็อกแม่พิมพ์ เข้ามาในเมืองไทย
แนวการเขียนการ์ตูนของขุนปฏิภาคฯ นั้น เป็นแนวการ์ตูนล้อนักการเมืองสำคัญในยุคนั้น และเคยได้รับรางวัลการประกวดภาพล้อจาก ร. 6 จากการเขียนการ์ตูนแนวดังกล่าว
ในปี พ.ศ. 2470 หลังจากบริษัทกรุงเทพภาพยนตร์สร้างภาพยนตร์เรื่อง โชคสองชั้น และออกฉายในเดือนกรกฎาคมของปีนั้นแล้ว บริษัทถ่ายภาพยนตร์ไทย จึงสร้างภาพยนตร์เรื่อง ไม่คิดเลย ออกมาแข่งบ้าง โดยขุนปฏิภาคพิมพ์ลิขิต ซึ่งเคยเป็นหัวหน้าช่างถ่ายภาพยนตร์กรมรถไฟหลวงมาก่อน เป็นผู้ถ่ายภาพและกำกับการแสดงภาพยนตร์เรื่องนี้ (ต่อมาได้ออกฉายในเดือนกันยายนของปีเดียวกัน)
ขุนปฏิภาคพิมพ์ลิขิตถึงแก่กรรมเมื่อวันที่ 8 กันยายน พ.ศ. 2485 ด้วยโรคลำไส้พิการ มีบุตรชายคนหนึ่งคือ จ.ไตรปิ่น เป็นนักเขียนนวนิยาย
เจดีย์พระธาตุผาแดง
เจดีย์พระธาตุผาแดง  ตั้งอยู่ในพื้นที่ ตำบลพระธาตุผาแดง อำเภอแม่สอด จังหวัดตาก
ประวัติ
เจดีย์พระธาตุผาแดง เดิมตั้งอยู่บนยอดดอยผาแดง ในพื้นที่ตำบลแม่ตาว (หรือตำบลพระธาตุผาแดงในปัจจุบัน) องค์เจดีย์มีฐานทรงสี่เหลี่ยม ศิลปะแบบพม่า ขนาดความกว้างของฐาน ๕.๒๕ เมตร สร้างเมื่อปีพุทธศักราช ๒๔๗๓-๒๔๗๖ นำโดยพระอธิการคำตัน อภิชโย หรือพระครูอภิชัย อดีตเจ้าอาวาสวัดดอนมูล และเจ้าคณะตำบลแม่ตาว ร่วมกับคณะศรัทธาชาวบ้านค้างภิบาล หลังจากสร้างเสร็จแล้วคณะศรัทธาชาวบ้านค้างภิบาล และหมู่บ้านใกล้เคียงได้ขึ้นไปมนัสการกราบไหว้และบำเพ็ญกุศล ในทุก ๆ วันขึ้น ๑๓,๑๔,๑๕ ค่ำ เดือน ๓ ซึ่งเป็นเทศกาลวันมาฆบูชา
การเคลื่อนย้าย
เนื่องจากที่ประดิษฐานเจดีย์พระธาตุผาแดง ตั้งอยู่ติดกับเขตประทานบัตรเหมืองแร่สังกะสี ของบริษัท ผาแดงอินดัสทรี จำกัด (มหาชน) หากทำเหมืองไประยะหนึ่ง จะทำให้ทางขึ้นสูงขึ้นยากแก่การขึ้นไปนมัสการ จึงได้มีการเจรจา ระหว่างบริษัท ผาแดงฯ กับพระครูปิยคุณวัตร เจ้าอาวาสวัดดอนมูล, คณะกรรมการหมู่บ้าน และคณะศรัทธาชาวบ้านค้างภิบาลหลายครั้ง จนบรรลุข้อตกลงได้เมทื่อวันที่ ๒ กุมภาพันธ์ ๒๕๓๒ โดยบริษัท ผาแดงฯ ได้บริจาคเงิน ๓ ล้าน ให้มูลนิธิเจดีย์พระธาตุผาแดง ที่จัดตั้งขึ้นใหม่เพื่อสาธารณประโยชน์ และก่อสร้างเจดีย์พระธาตุผาแดงองค์ใหม่ในวงเงิน ๑ ล้านบาท
พัลพาทีน
ชีฟว์ พัลพาทีน (Sheev Palpatine) หรือที่รู้จักกันในชื่อของซิธคือ ดาร์ธ ซิเดียส (อังกฤษ: Darth Sidious) (ชื่อที่รู้จักต่อสาธารณชนคือ วุฒิสมาชิกพัลพาทีน ต่อมาเป็น สมุหนายกพัลพาทีน และสุดท้ายเป็น จักรพรรดิพัลพาทีน) คือตัวละครฝ่ายร้ายตัวหนึ่งในมหากาพย์ภาพยนตร์แนววิทยาศาสตร์ชุดสตาร์ วอร์ส (Star Wars) แสดงโดยเอียน แมคเดียร์มิด เขาคือลอร์ดมืดแห่งซิธผู้มีจิตใจเต็มไปด้วยความชั่วร้าย มีพลังพิเศษคือการปล่อยพลังสายฟ้า (Force Lightning) ใส่สิ่งต่างๆ ได้ และการใช้ดาบไลท์เซเบอร์สีแดงที่เต็มไปด้วยพลังด้านมืด มีบทบาทสำคัญในภาพยนตร์ทั้งหมดเก้าภาคของภาพยนตร์ชุดนี้และเนื้อหาในจักรวาลขยายอีกจำนวนมาก
ชีฟว์ พัลพาทีน หรือ ดาร์ธ ซิเดียส เป็นอดีตวุฒิสมาชิกแห่งนาบู สมุหนายกคนสุดท้ายของสาธารณรัฐกาแลกติก (ปีที่ 32 ก่อนยุทธการยาวินถึงปีที่ 19 ก่อนยุทธการยาวิน) และผู้แต่งตั้งตนเองเป็นจักรพรรดิแห่งจักรวรรดิกาแลกติก (ปีที่ 19 ก่อนยุทธการยาวินถึงปีที่ 4 หลังยุทธการยาวิน) เขาเป็นผู้ที่ทำให้เกิดความขัดแย้งระดับกาแลกซีอย่างสงครามโคลนเพื่อที่จะกุมอำนาจจากสาธารณะรัฐโดยใช้กฎอัยการศึกที่ประกาศโดยสภากาแลกติก
ในระหว่างสงครามโคลน พัลพาทีนเป็นผู้นำที่แท้จริงของกลุ่มแบ่งแยกดินแดนในฐานะของซิธลอร์ด ดาร์ธ ซิเดียส ทั้งยังเป็นผู้นำตามกฎหมายของฝ่ายสาธารณรัฐอีกด้วย ทำให้เขาสามารถวางแผนความเป็นไปของสงครามทั้งหมดได้ ยังผลให้พัลพาทีนได้รับชัยชนะอย่างยิ่งใหญ่คือการถือกำเนิดขึ้นของจักรวรรดิกาแลกติกภายใต้สาธารณะรัฐกาแลกติก โดยแต่งตั้งตนเองเป็นจักรพรรดิปกครอง และให้ซิธครอบครองกาแลกซี สร้างความหวาดกลัวไปทั่วทั้งกาแลกซี
นอกจากพัลพาทีนจะถูกถือว่าเป็นลอร์ดมืดแห่งซิธที่ยิ่งใหญ่ที่สุดในประวัติศาสตร์ของนิกายซิธแล้ว พัลพาทีนยังเชื่อว่าตนเป็นซิธลอร์ดเพียงหนึ่งเดียวในรอบหลายพันปีที่สามารถบรรลุเป้าหมายสูงสุดของซิธได้ นั่นก็คือการทำลายล้างนิกายเจไดทั้งหมด และทำให้ซิธได้ปกครองทั่วทั้งกาแลกซี
อย่างไรก็ดี ความแข็งแกร่งที่ทำให้พัลพาทีนเป็นซิธที่สามารถแก้แค้นให้กับนิกายของตนได้เป็นผลสำเร็จนั้นไม่ได้มาจากความสามารถในด้านมืดของพลังที่ร้ายกาจแต่อย่างใด ทว่าเป็นการที่เขาสามารถทำให้กาแลกซีทั้งกาแลกซีตกอยู่ภายใต้การควบคุมของตนเองได้ทั้งฝ่ายดีและฝ่ายชั่ว นั่นคือตามที่อาจารย์โยดาเคยกล่าวไว้ว่า "ด้านมืดบดบังทุกสิ่ง"
ในฐานะของอัจฉริยะจอมโฉด พัลพาทีนไม่ได้สามารถชำระแค้นให้กับซิธด้วยเพียงความเก่งกาจทางการเมืองและความเชี่ยวชาญในพลังแห่งด้านมืดเท่านั้น แต่ยังด้วยความช่วยเหลือของผู้ฝึกฝนที่เก่งกาจจำนวนมาก ซึ่งรวมไปถึง "อนาคิน สกายวอล์คเกอร์" อัศวินเจไดผู้ถูกพัลพาทีนชักนำเข้าสู่ด้านมืดและกลายเป็นซิธลอร์ดนาม "ดาร์ธ เวเดอร์"
ที่สำคัญพัลพาทีนเป็นบุคคลสำคัญในการวางแผนคำสั่งที่ 66 ซึ่งทำให้เจไดเกือบทั้งหมดถูกสังหารโดยกองทัพซิธ และเขาเป็นผู้คุมกองทัพซิธทั้งหมดไว้ในมือ เพื่อให้ฝ่ายตนชนะฝ่ายสาธารณะรัฐและเป็นผลให้จักรวรรดิกาแลกติกถูกก่อตั้งขึ้นภายใต้สาธารณรัฐและทำให้กองทัพซิธได้ปกครองทั้งกาแลกซีตามแผนการชั่วร้ายของพัลพาทีน
หลายคนเชื่อว่าเขาเป็นผู้ที่ทรงพลังอย่างมาก จากที่เขาสามารถทำนายความรุ่งเรืองและความเป็นไปทั้งหมดของชีวิตของเขาได้ทะลุปรุโปร่ง ยกเว้นเพียงแต่ความตายทั้งสองครั้งของตัวเขาเองเท่านั้น
หลังจากที่พัลพาทีนพยายามสังหารลุค สกายวอล์คเกอร์ ลูกชายของดาร์ธ เวเดอร์ เนื่องจากลุคเลือกทำตามวิถีแห่งเจได พัลพาทีนก็เสียชีวิตลงด้วยการกลับเข้าสู่ด้านสว่างของดาร์ธ เวเดอร์ โดยเขาทุ่มพัลพาทีนลงไปยังเตาปฏิกรณ์ของดาวมรณะดวงที่ 2 เพื่อช่วยชีวิต แต่ก็ฟื้นคืนชีพอีกครั้งเพื่อแก้แค้นสาธารณรัฐใหม่ แอบสร้างปฐมภาคีและปัจฉิมภาคีจากเศษซากของจักรวรรดิกาแลกติก และวางแผนยึดครองกาแลกซีอีกครั้ง โดยชักจูง "เบน โซโล" ลูกชายของฮาน โซโลและเจ้าหญิงเลอา ให้เข้าสู่ด้านมืดกลายเป็น "ไคโล เร็น" ซึ่งทรยศหักหลังนิกายเจไดใหม่ มีเพียงฝ่ายต่อต้านเท่านั้นที่ยืนหยัดสู้กับปฐมภาคีและปัจฉิมภาคี แม้จะสร้างความหวาดกลัวไปทั่วกาแลกซีแต่ในที่สุดทั้งกาแลกซีก็ร่วมมือกันต่อต้านพัลพาทีน
เมื่อพัลพาทีนพบกับ "เรย์" อัศวินเจไดคนสุดท้าย และหลานสาวแท้ๆ ของตน เขาก็พยายามสังหารเรย์ด้วยพลังสายฟ้า เพื่อกำจัดนิกายเจไดใหม่ให้หมดสิ้นด้วยตนเอง เพื่อบรรลุเป้าหมายสูงสุดของซิธอีกครั้ง แต่เรย์ได้ป้องกันตัวด้วยกระบี่แสงของลุคและเลอา อดีตอาจารย์เจไดของเรย์ผู้เสียชีวิตไปแล้ว ทำให้สายฟ้าพุ่งย้อนกลับไปหาพัลพาทีนจนสิ้นชีวิตอีกครั้ง ปิดตำนานซิธคนสุดท้ายและปิดฉากมหาสงครามระดับกาแลกซีที่ยืดเยื้อมานานกว่าหลายปี หลังจากสงครามครั้งนั้น เรย์ได้เปลี่ยนนามสกุล จาก "เรย์ พัลพาทีน" เป็น "เรย์ สกายวอล์คเกอร์" เพื่อสืบสายตระกูลสกายวอล์คเกอร์ต่อไป และเพื่อมิให้ตนเป็นส่วนหนึ่งของตระกูลซิธลอร์ดผู้ชั่วร้าย
แหล่งข้อมูลอื่น
<references group="lower-alpha" />
วันแห่งการถามคำถามไร้สาระ
วันแห่งการถามคำถามไร้สาระ เป็นวันที่บางครั้งเฉลิมฉลองกันใน สหรัฐ โดยนักเรียนและอาจารย์ วันแห่งการถามคำถามไร้สาระ มักจะจัดกันในวันที่ 28 กันยายน แต่โดยทั่วไปแล้วจะเป็นวันเรียนวันสุดท้ายของเดือนกันยายน
ที่มา
จาก holidayinsights.com, "ต้นกำเนิดของวันแห่งการถามคำถามไร้สาระต้องย้อนไปเมื่อราว พ.ศ. 2523 (ค.ศ. 1980). ในเวลานั้น, มีการเคลื่อนไหวของกลุ่มอาจารย์ พยายามให้เด็กๆ ในชั้นเรียนถามคำถามในชั้นเรียนให้มากขึ้น เด็กๆ จึงมักถามคำถามกวนประสาทอาจารย์เพื่อให้อาจารย์มีความสุข"
Lumbrineridae
Lumbrineridae เป็นสกุลของโพลีคีทาที่อยู่ในวงศ์ Eunicida.
สปีชีส์ในสกุล ได้แก่:
ทรอปิโก 5
ทรอปิโก 5 (Tropico 5) เป็นวิดีโอเกมพัฒนาโดยเฮมิมอนต์เกมส์ (Haemimont Games) และวางขายเมื่อวันที่ 23 พฤษภาคม 2557 เป็นวิดีโอเกมจำลองการก่อสร้างและจัดการ ซึ่งมุ่งสนใจการจำลองสร้างเมือง
โครงเรื่อง
ทรอปิโก 5 ให้ผู้เล่นจัดการประเทศของตัวจากรากฐานทางประวัติศาสตร์ในยุคอาณานิคม ผ่านสงครามโลกครั้งที่สอง จนสงครามเย็นและปัจจุบัน สองอภิมหาอำนาจหลักเปลี่ยนไปตามสมัย จากฝ่ายอักษะและฝ่ายสัมพันธมิตรเป็นสหรัฐอเมริกาและสหภาพโซเวียตระหว่างสงครามเย็น การเปิดเส้นทางการค้ากับรัสเซีย ตะวันออกกลาง จีนและสหภาพยุโรปหลังสหภาพโซเวียตล่มสลาย ในฐานะผู้นำ คุณสามารถตัดสินเอกราชของประเทศคุณและเขียนรัฐธรรมนูญเต็ม โดยจะตั้งกฎอะไรก็ได้ที่คุณพอใจ
การเล่นเกม
มีการเพิ่มเติมทรอปิโก 5 จากเกมภาคก่อนในซีรีส์เดียวกัน ทรอปิโก 5 ยังจะมี "งานศิลป์ใหม่หมดที่ออกแบบตั้งแต่เริ่ม" สำหรับคุณสมับัติการเล่นเกม (gameplay) การเพิ่มเติมเหล่านี้รวมถึง
การวางจำหน่าย
ทรอปิโก 5 เปิดให้ซื้อล่วงหน้าทางสตีม (Steam) เมื่อวันที่ 17 เมษายน 2557 ดาวน์โหลดรวมระบบคล้ายรางวัลที่ประกอบด้วยสามขั้น (tier) และยิ่งมีผู้เล่นซื้อล่วงหน้ามาก แถบการก้าวหน้าก็ยิ่งเพิ่มขึ้น หากผู้เล่นซื้อเกมสำหรับขั้น 1 ผู้เล่นซื้อเกมมากพอสำหรับขั้น 1 ผู้เล่นทุกคนจะได้รับ ทรอปิโก 5 พร้อมทั้ง ทรอปิโก 4 แบบไม่เสียค่าใช้จ่าย ขั้น 2 รวมเนื้อหาดาวน์โหลดได้ (downloadable content, DLC) ทรอปิโก 5 "เก็ตเดอะบิ๊กชีส" (Tropico 5, "Get the Big Cheese") แบบไม่เสียค่าใช้จ่าย ซึ่งรวมอาคารใหม่ 1 แบบ ภารกิจเล่นคนเดียว แผนที่ ดนตรี เครื่องแต่งกายตัวละครและภารกิจในภาวะกระบะทราย (sandbox mode) สุดท้าย ขั้น 3 ผู้เล่นทุกคนจะได้ โอเมอร์ตา – ซิตีออฟแกงสเตอส์ (Omerta – City of Gangsters) ซึ่งเป็นอีกเกมที่พัฒนาโดยเฮมิมอนต์เกมส์ แบบไม่เสียค่าใช้จ่าย ปัจจุบัน บรรลุทุกขั้นแล้ว
การห้ามขาย
วันที่ 4 สิงหาคม 2557 นงลักษณ์ สหวัฒนพงศ์ ผู้จัดการการตลาดนิว อีร่า ไทยแลนด์ กล่าวว่า กรมส่งเสริมวัฒนธรรม กระทรวงวัฒนธรรมห้ามการขายและการเข้าถึงเกม ทรอปิโก 5 ออนไลน์เพราะเกรงว่า "เนื้อหาบางส่วนอาจกระทบต่อสันติและความสงบเรียบร้อยในประเทศ" เธอกล่าวว่า "บางส่วน [ของเนื้อหา] อาจไม่เหมาะกับสถานการณ์ปัจจุบัน" และว่าบริษัทฯ จะไม่อุทธรณ์คำวินิจฉัย
เกื๋อหล่อ
เกื๋อหล่อ (Cửa Lò) เป็นเมืองระดับอำเภอของจังหวัดเหงะอานในชายฝั่งตอนกลางเหนือของประเทศเวียดนาม ในปี ค.ศ. 2009 มีประชากร 70,398 คน และมีเนื้อที่ 27.81 ตารางกิโลเมตร โดยมีเมืองหลักคือเกื๋อหล่อ
นิรุกติศาสตร์
จากข้อความของ Thiều Chửu และ Dr. Lê Chí Quế "cửa-lò" เป็นการออกเสียงภาษาแอนนาคลาสสิกของคำว่า "kuala" ภาษามาลาโย-โพลีนีเซีย ซึ่งหมายถึงจุดที่แม่น้ำสองสายมาบรรจบกันหรือปากแม่น้ำ
Hartmaniellidae
Hartmaniellidae เป็นสกุลของโพลีคีทาที่อยู่ในวงศ์ Eunicida.
สปีชีส์ในสกุล ได้แก่:
อุทกศาสตร์
อุทกศาสตร์ (hydrography) คือสาขาความรู้ที่เกี่ยวข้องกับการวัดและระบุลักษณะทางกายภาพของมหาสมุทร ทะเล ชายฝั่ง ทะเลสาบ แม่น้ำ ตลอดจนการทำนายการเปลี่ยนแปลง เป้าหมายของศาสตร์นี้คือเพื่อสนับสนุนการเดินทางทางทะเล รวมถึงการพัฒนาด้านเศรษฐศาสตร์ ความมั่นคง การวิจัยทางวิทยาศาสตร์ และสิ่งแวดล้อม
Dorvilleidae
Dorvilleidae เป็นสกุลของโพลีคีทาที่อยู่ในวงศ์ Eunicida.
สปีชีส์ในสกุล ได้แก่:
ลมเฉือน
ลมเฉือน (wind shear, windshear) คือกระแสลมหลายกระแสที่มีความแตกต่างด้านความเร็ว และอาจมีความแตกต่างด้านทิศทางร่วมด้วย เกิดขึ้นเหนือบริเวณใดบริเวณหนึ่งในชั้นบรรยากาศที่กินบริเวณไม่กว้างนัก ลมเฉือนมีทั้งแบบแนวตั้งและแนวนอน ลมเฉือนแนวตั้งคือการที่ในบริเวณนั้นความเร็วลมที่ระดับความสูงต่าง ๆ มีความแตกต่างกัน ลมเฉือนแนวนอนคือการที่กระแสลม ณ ระดับความสูงใดความสูงหนึ่ง มีความเร็วไม่เท่ากัน ณ ตำแหน่งต่าง ๆ ที่ความสูงนั้น ๆ
เอฟ. แกรี เกรย์
เฟลิกซ์ แกรี เกรย์ (Felix Gary Gray) เกิดเมื่อวันที่ 17 กรกฎาคม ค.ศ. 1969 เป็นผู้กำกับภาพยนตร์และผู้อำนวยการสร้างชาวอเมริกัน
เกรย์ได้เปิดตัวในฐานะผู้กำกับภาพยนตร์เรื่องแรกของเขาคือภาพยนตร์คอมเมดี้ ฟรายเดย์ (1995) เขาได้กำกับภาพยนตร์เรื่อง เซต อิท ออฟ (1996), คู่เจรจาฟอกนรก (1998), ปล้นซ้อนปล้น พลิกถนนล่า (2003), บีคูล: คนเหลี่ยมเจ๋ง (2005), ขังฮีโร่ โค่นอำนาจ (2009) และ เมืองเดือดแร็ปเปอร์กบฎ (2015) นอกจากนี้เขายังเป็นผู้กำกับแฟรนไชส์เดอะฟาสต์แอนด์เดอะฟิวเรียสภาคที่แปดเรื่อง เร็ว..แรงทะลุนรก 8 (2017)
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ เอฟ. แกรี เกรย์ 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
เดร์บิมาดริเลญโญ
เดร์บิมาดริเลญโญ (derbi madrileño) เป็นชื่อเรียกการแข่งขันฟุตบอลระหว่างสโมสรฟุตบอลเรอัลมาดริดกับอัตเลติโกเดมาดริด ทั้งสองสโมสรตั้งอยู่ในกรุงมาดริด ประเทศสเปน
Protodriloides
Protodriloides เป็นสกุลของโพลีคีทาที่อยู่ในวงศ์ Protodriloididae.
สปีชีส์ในสกุล ได้แก่:
ซายาโกะ คูโรดะ
ซายาโกะ คูโรดะ (เกิด 18 เมษายน พ.ศ. 2512) หรือพระนามเดิม เจ้าหญิงซายาโกะ โนริโนะมิยะ เป็นพระราชธิดาพระองค์เดียว ในสมเด็จพระจักรพรรดิอากิฮิโตะกับสมเด็จพระจักรพรรดินีมิจิโกะ และพระขนิษฐาในสมเด็จพระจักรพรรดินารูฮิโตะ ภายหลังได้ทรงลาออกจากฐานันดรศักดิ์เพื่อเสกสมรสกับโยชิกิ คูโรดะ เมื่อวันที่ 15 พฤศจิกายน พ.ศ. 2548 ตามกฎมนเทียรบาล
ปัจจุบันซายาโกะปฏิบัติหน้าที่เป็นนักบวชหญิงประจำศาลเจ้าใหญ่อิเซะ และเป็นนักวิจัยของพิพิธภัณฑ์การศึกษา มหาวิทยาลัยทามางาวะ
ประวัติตอนต้น
ซายาโกะเกิดเมื่อวันที่ 18 เมษายน พ.ศ. 2512 ณ โรงพยาบาลสำนักพระราชวัง เป็นพระราชบุตรพระองค์เล็กจากทั้งหมดสามพระองค์ และเป็นพระราชธิดาเพียงพระองค์เดียวในสมเด็จพระจักรพรรดิอากิฮิโตะกับสมเด็จพระจักรพรรดินีมิจิโกะ มีพระเชษฐาคือสมเด็จพระจักรพรรดินารูฮิโตะ และเจ้าชายฟูมิฮิโตะ อากิชิโนะโนะมิยะ
สำเร็จการศึกษาปริญญาตรีสาขาภาษาญี่ปุ่นและวรรณกรรม คณะอักษรศาสตร์ มหาวิทยาลัยกากูชูอิง เมื่อ พ.ศ. 2535 ต่อมาทรงเป็นผู้ช่วยนักวิจัย (research associate) ของสถาบันปักษีวิทยายามาชินะ (Yamashina Institute for Ornithology) ซึ่งเธอได้รับการยอมรับว่ามีความเชี่ยวชาญการศึกษาเรื่องวงศ์นกกระเต็นน้อยเป็นอย่างยิ่ง ปี พ.ศ. 2541 เธอได้รับการแต่งตั้งให้เป็นนักวิจัยประจำสถาบันดังกล่าว และมีผลงานวิชาการเกี่ยวกับนกและการศึกษาเรื่องอื่น ๆ ออกมา
เสกสมรส
30 ธันวาคม พ.ศ. 2547 สำนักพระราชวังได้ประกาศแถลงการณ์ได้มีพิธีหมั้นระหว่างเจ้าหญิงซายาโกะกับโยชิกิ คูโรดะ (黒田慶樹, Kuroda Yoshiki; 17 เมษายน พ.ศ. 2506) นักวางผังเมืองโตเกียว พระสหายคนสนิทของเจ้าชายฟูมิฮิโตะ อากิชิโนะโนะมิยะ พระราชพิธีเสกสมรสถูกจัดขึ้นในวันที่ 15 พฤศจิกายน พ.ศ. 2548 ณ โรงแรมอิมพีเรียล กรุงโตเกียว เจ้าหญิงซายาโกะจำต้องลาออกจากฐานันดรศักดิ์เพื่อเสกสมรส ถือเป็นการเสกสมรสระหว่างเจ้านายกับสามัญชนที่มิได้สืบสันดานจากชนชั้นมูลนายในรอบ 40 ปี และถือเป็นเจ้านายพระองค์ที่หกที่ทรงลาออกจากฐานันดรศักดิ์หลังมีการประกาศใช้กฎมนเทียรบาลเมื่อปี พ.ศ. 2490 โดยเจ้านายที่ทรงลาออกจากฐานันดรศักดิ์ไปก่อนหน้านี้คือเจ้าหญิงมาซาโกะแห่งมิกาซะ พระญาติกาของพระองค์ในปี พ.ศ. 2526
สมเด็จพระจักรพรรดิ สมเด็จพระจักรพรรดินี มกุฎราชกุมาร มกุฎราชกุมารี พร้อมด้วยพระบรมวงศานุวงศ์พระองค์อื่น ๆ เสด็จมาในพระราชพิธีนี้ 30 พระองค์ และมีแขกผู้มีเกียรติร่วมในพระราชพิธีนี้ 120 คน โดยมีประชาชนกว่าหนึ่งพันคนเฝ้ารอรับเสด็จบริเวณเส้นทางเสด็จระหว่างพระราชวังหลวงกับโรงแรมนานกว่าครึ่งชั่วโมง
พระองค์ได้ลาออกจากการเป็นนักวิจัยประจำสถาบันปักษีวิทยาเพื่อมาใช้ชีวิตแม่บ้าน หลังจากนี้พระองค์จะได้รับบำเหน็จจากรัฐบาลญี่ปุ่นจำนวน 1.29 ล้านเหรียญสหรัฐสำหรับดำรงชีพต่อไป พระองค์ทรงย้ายออกจากพระราชวังไปประทับในห้องอยู่อาศัย มีรายงานว่าทรงขับรถและทรงออกไปจับจ่ายซื้อของที่ร้านสรรพาหารด้วยพระองค์เอง
หลังเสกสมรส
เดือนเมษายน พ.ศ. 2555 ซายาโกะได้รับการแต่งตั้งให้เป็นนักบวชหญิงชั้นสูงประจำศาลเจ้าใหญ่อิเซะ เพื่อช่วยงานอัตสึโกะ อิเกดะ พระปิตุจฉาที่ทรงเป็นหัวหน้านักบวชของศาลเจ้าดังกล่าว นอกจากนี้ยังได้ไปในงานเลี้ยงพระกระยาหารสมเด็จพระราชาธิบดีฟีลิปและสมเด็จพระราชินีมาตีลด์แห่งเบลเยียม ณ พระราชวังอิมพีเรียลเมื่อคราเสด็จเยือนประเทศญี่ปุ่นเมื่อเดือนตุลาคม พ.ศ. 2559 หลังการเสกสมรสมาหลายปี แต่ซายาโกะ ก็ยังปรากฏพระองค์ในพระราชพิธีสำคัญต่าง ๆ ของพระราชวงศ์อยู่เสมอ
กลุ่มเคลื่อนที่
กลุ่มเคลื่อนที่ (moving group) คือกระจุกดาวประเภทหนึ่งซึ่งเป็นกลุ่มของดาวฤกษ์ที่ก่อตัวขึ้นในประมาณช่วงเวลาเดียวกันจากเมฆโมเลกุลเดียวกัน
ชื่อนี้ใช้เมื่อไม่ได้สังเกตว่าเป็นกลุ่มที่เกาะกันเหนียวแน่นในเชิงพื้นที่ แต่เป็นที่รู้จักเป็นครั้งแรกว่าเป็นกลุ่มดาวฤกษ์ที่มีจุดกำเนิดร่วมกัน เนื่องจากลักษณะทั่วไป เช่น การเคลื่อนที่เฉพาะ อายุ และ องค์ประกอบทางเคมี ที่เหมาะสม
ดังที่ทราบกันอย่างกว้างขวางในขณะนี้ ดาวฤกษ์กลุ่มประชากร I ส่วนใหญ่ที่ก่อตัวในจานดาราจักรก่อตัวขึ้นภายในเมฆโมเลกุล ดาวฤกษ์เหล่านี้ซึ่งก่อตัวขึ้นในเวลาเดียวกันมักจะก่อตัวเป็นกระจุกดาวเปิดที่มีดาวนับหมื่นนับพันดวง ซึ่งค่อย ๆ สลายไปตามกาลเวลา กลุ่มของดาวฤกษ์ที่แยกออกจากแกนกลางของกระจุกเรียกว่า ชุมนุมดาว กลุ่มเคลื่อนที่คือกลุ่มของส่วนที่เหลือของกระจุกดาวนี้ซึ่งเคลื่อนที่ไปพร้อมกับดาวดวงอื่นในดาราจักร
กลุ่มเคลื่อนที่อาจมีอายุมากถึง 2 พันล้านปี เช่น กลุ่มเคลื่อนที่ HR 1614 หรือมีอายุน้อย เช่น กลุ่มเคลื่อนที่เอบีปลากระโทงแทง ซึ่งมีอายุเพียง 50 ล้านปี
สนามแม่เหล็กของดาวฤกษ์
สนามแม่เหล็กของดาวฤกษ์ (stellar magnetic field) คือสนามแม่เหล็กที่เกิดขึ้นจากการเคลื่อนที่ของพลาสมาที่นำกระแสไฟฟ้าภายในดาวฤกษ์ในแถบลำดับหลักซึ่งเผาไหม้ด้วยออกซิเจน การเคลื่อนที่นี้เกิดขึ้นจากการพาความร้อน อันเป็นรูปแบบการถ่ายเทพลังงานอย่างหนึ่งที่เกี่ยวข้องกับการเคลื่อนที่ทางกายภาพของสสาร สนามแม่เหล็กที่เกิดขึ้นในบริเวณนั้นส่งผลต่อพลาสมา ทำให้ยิ่งเพิ่มความดันขึ้นโดยไม่สมดุลกับความหนาแน่น ทำให้เกิดย่านแม่เหล็กเพิ่มสูงขึ้นเมื่อเทียบกับพลาสมาที่เหลือ จนกระทั่งถึงขอบเขตโฟโตสเฟียร์ของดาวฤกษ์ ซึ่งทำให้เกิดจุดบนดาวฤกษ์บนพื้นผิวดาว และเกิดปรากฏการณ์ coronal loop ตามมาด้วย
กลุ่มเคลื่อนที่
ดาวฤกษ์ที่อยู่ในกลุ่มเคลื่อนที่ก่อตัวขึ้นในเวลาเดียวกันในบริเวณใกล้เคียงในเมฆก๊าซเดียวกัน ดังนั้นแม้ว่าจะถูกผลักออกจากกันในภายหลังโดย แรงน้ำขึ้นน้ำลง ดาวฤกษ์เหล่านั้นก็จะมีอายุ ความเป็นโลหะ และการเคลื่อนที่ (ความเร็วแนวเล็ง และการเคลื่อนที่เฉพาะ) ที่ใกล้เคียงกัน การศึกษาสมบัติเหล่านี้ช่วยให้นักดาราศาสตร์สามารถระบุได้ว่าดาวฤกษ์ดังใด ๆ เป็นส่วนหนึ่งของกลุ่มเคลื่อนที่หรือโครงสร้างเกี่ยวข้องกับมันหรือไม่
แนวคิดเรื่องกลุ่มเคลื่อนที่ได้รับการแนะนำครั้งแรกโดยโอลิน เอกเกน (Olin Eggen) ในทศวรรษ 1960 รายชื่อกลุ่มเคลื่อนที่อายุน้อยที่อยู่ใกล้ที่สุดได้รับการรวบรวมโดยโลเปซ-ซันติอาโกและคณะ (López-Santiago et al.) กลุ่มเคลื่อนที่ที่ใกล้ที่สุดคือ กลุ่มเคลื่อนที่หมีใหญ่ ซึ่งรวมถึงดาวฤกษ์ส่วนใหญ่ของกลุ่มดาวจระเข้ที่เดคลิเนชัน 60° และครอบคลุมไปจนถึงกลุ่มดาวสามเหลี่ยมใต้ ที่เดคลิเนชัน -65°
นพเก้า ศรีบุญเรือง
พันเอก นพเก้า ศรีบุญเรือง หรือ เสธนพ เป็นผู้ฝึกสอนมวยไทย ทั้งมวยไทยเลิศฤทธิ์, มวยไทยโบราณ และศิลปะการต่อสู้ป้องกันตัว แห่งโรงเรียนนายร้อยพระจุลจอมเกล้า
นอกจากนี้ นพเก้า ศรีบุญเรือง ยังเป็นนักยูโดสายดำขั้น 2 จากโดโดกัน ประเทศญี่ปุ่น และยูโดสายดำชั้น 3 จากสมาคมยูโดแห่งประเทศไทย ในพระบรมราชูปถัมภ์
ประวัติ
ในช่วงปี พ.ศ. 2526 ถึง 2549 นพเก้า ศรีบุญเรือง ได้เป็นผู้ตัดสินกีฬายูโด และในช่วงปี พ.ศ. 2525 ถึง 2550 เขาได้เป็นประธานผู้ตัดสินกีฬายูโดของกรมพลศึกษา
รวมทั้งเป็นผู้ตัดสินกีฬารักบี้ฟุตบอลในช่วงปี พ.ศ. 2529 ถึง 2549 และเป็นประธานผู้ตัดสินกีฬารักบี้ฟุตบอล ของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ เมื่อปี พ.ศ. 2549
เกียรติประวุฒิ สายแวว
เกียรติประวุฒิ สายแวว นักฟุตบอลชาวไทยเล่นในตำแหน่งกองหลัง ปัจจุบันได้ประกาศแขวนสตั๊ดแล้ว เริ่มเป็นที่รู้จักและโด่งดังเมื่อครั้งเป็นหนึ่งในสามนักฟุตบอลชาวไทยที่ได้ไปทดสอบฝีเท้าที่สโมสรฟุตบอลแมนเชสเตอร์ซิตี จนกระทั่ง สเวน โกรัน อิริกสัน ได้มาเซ็นสัญญาไปร่วมทีมเมื่อวันที่ 16 พฤศจิกายน พ.ศ. 2550 แต่กลับประสบปัญหาเรื่องใบอนุญาตทำงานในอังกฤษ ทำให้ไม่สามารถลงเล่นได้ และถูกยกเลิกสัญญาในที่สุด
ประวัติ
เป็นชาวจังหวัดอุบลราชธานี เล่นฟุตบอลจริงจังครั้งแรกเมื่ออายุ 14 ปี ในตำแหน่งกองกลาง โดยเล่นฟุตบอลรายการแรกคือไนกี้พรีเมียร์คัพ ในนามทีมจังหวัดอุบลราชธานี ต่อมาถูกโรงเรียนจุฬาภรณราชวิทยาลัย ชลบุรีดึงตัวไปเล่น จนติดทีมชาติครั้งแรกคือชุดเยาวชนทีมชาติอายุไม่เกิน 17 ปี แต่ย้ายมาเล่นในตำแหน่งกองหลัง จนไต่เต้าขึ้นมาเรื่อยๆจนถึงระดับทีมชาติไทยชุดใหญ่
ดิ อเวนเจอร์ส
ดิ อเวนเจอร์ส (The Avengers) เป็นภาพยนตร์ซูเปอร์ฮีโร่ สร้างโดย มาร์เวล สตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ กำหนดตารางจัดฉายครั้งแรกในสหรัฐอเมริกาวันที่ 4 พฤษภาคม พ.ศ. 2555 เป็นการรวมตัวของเหล่าสุดยอดซูเปอร์ฮีโร่ครั้งแรกในประวัติศาสตร์ ที่ประกอบไปด้วยซูเปอร์ฮีโร่จากมาร์เวลอย่าง ไอรอนแมน,เดอะ ฮัลค์, ธอร์, กัปตันอเมริกา, ฮอว์คอาย และแบล็ควิโดว์
ภาพยนตร์ ดิ อเวนเจอร์ส เข้าฉายในประเทศไทยในวันที่ 1 พฤษภาคม ก่อนเข้าฉายในอเมริกาเหนือในอีกสามวันต่อมา โดยทำรายได้เปิดตัวในสุดสัปดาห์แรกที่เข้าฉายรวม 207.4 ล้านดอลลาร์สหรัฐ เป็นภาพยนตร์ที่ทำเงินเปิดตัวสูงสุดในอเมริกาเหนือ นำหน้า แฮร์รี่ พอตเตอร์